Document ID: 32005R0551

KOMMISSIONENS FORORDNING (EF) Nr. 551/2005
af 11. april 2005
om fastsættelse af det supplerende beløb, der skal udbetales for tomater i Tjekkiet, Ungarn, Malta, Polen og Slovakiet i henhold til forordning (EF) nr. 416/2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1,
under henvisning til Kommissionens forordning (EF) nr. 416/2004 af 5. marts 2004 om midlertidige gennemførelsesbestemmelser til Rådets forordning (EF) nr. 2201/96 og forordning (EF) nr. 1535/2003 som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (1), særlig artikel 3, stk. 2, og
ud fra følgende betragtninger:
(1)
De mængder tomater, der er omfattet af støtteansøgninger vedrørende produktionsåret 2004/05, og som medlemsstaterne har meddelt oplysninger om i overensstemmelse med artikel 39, stk. 2, i Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (2), overskrider EF-tærsklen med 1,5 %. Der skal derfor udbetales et supplerende beløb i produktionsåret 2004/05 i de medlemsstater, der tiltrådte Den Europæiske Union den 1. maj 2004, og som ikke har overskredet deres nationale tærskel, eller som har overskredet tærsklen med mindre end 25 %.
(2)
Tjekkiet, Ungarn, Malta, Polen og Slovakiet har ikke overskredet deres nationale tærskler for produktionsåret 2004/05. Hele det supplerende beløb på 8,62 EUR pr. ton bør derfor komme til udbetaling i de pågældende medlemsstater.
(3)
Producenterne på Cypern har ikke indgivet ansøgning om støtte for tomater til forarbejdning for produktionsåret 2004/05. Der bør derfor ikke udbetales supplerende beløb for produktionsåret 2004/05 i denne medlemsstat -
UDSTEDT FØLGENDE FORORDNING:
Artikel 1
I Tjekkiet, Ungarn, Malta, Polen og Slovakiet skal der i produktionsåret 2004/05 udbetales et supplerende beløb, som omhandlet i artikel 3, stk. 2, i forordning (EF) nr. 416/2004, på 8,62 EUR pr. ton tomater til forarbejdning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. april 2005.

Labels: 18
17
6